สอบถามคุณค่ะ เรามีตุ่มขึ้นตรงคริสตอริส แรกๆเหมือนเม็ดสิว ไม่มีอาการคัน และเราได้มีการสัมผัสเนื่องจากสงสัยว่ามันเม็ดตุ่มอะไร หลังจากนั้นเม็ดตุ่มขยายโตขึ้น และมีอาการคัน เป็นหัวแข็ง และมีตกขาวออกมาค่อนข้างเยอะ เราไม่แน่ใจว่าเกิดจาดเราลองเปลี่ยนผิตภัณฑ์ล้างจุดซ่อนเร้น หรือจากการติดเชื้อจากการมีเพศสัมพันธ์ รบกวนคุณแนะนำด้วยค่ะ
สวัสดีค่ะ ตุ่มที่ขึ้นบริเวณคลิตอริส อาจเป็น- หูดหงอนไก่ เกิดจากการติดเชื้อไวรัส ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ มักไม่มีอาการ แต่อาจคันเล็กน้อยได้- เป็นเนื้องอกบริเวณอวัยวะเพศ เช่น squamous papilloma เป็นต้น หรือเป็นมะเร็งที่อวัยวะเพศภายนอก แต่พบได้น้อยมาก- เป็นติ่งเนื้อของท่อปัสสาวะ (urethral caruncle) แต่มักพบในหญิงวัยหมดประจำเดือนส่วนการติดเชื้อโรคติดต่อทางเพศสัมพันธ์ต่าง ๆเช่น เริมที่อวัยวะเพศ ซิฟิลิส แผลริมอ่อน จะเป็นตุ่มในช่วงแรกได้ แต่ต่อมาจะแตกออกกลายเป็นแผล ดังนั้น หากไม่ได้มีแผล ก็ไม่น่าใช่แนะนำว่าหากตุ่มยังคงไม่หายไป ขยายขนาดขึ้น หรือเพิ่มจำนวนมากขึ้น หรือยังคงมีตกขาวปริมาณมาก แนะนำควรไปพบสูติ-นรีแพทย์เพื่อตรวจค่ะ